|  |  |  |  |
| --- | --- | --- | --- |
| **AGJENDA KOMBËTARE E REFORMAVE 2024 – 2027 (DRAFT)** | | | |
| **Fusha e politikës** | **Komponenti**   **(sektori)** | **Reforma Indikative** | **Hapat cilësorë ose sasiorë** |
| 1. Mjedisi i biznesit | 1.1. Mjedisi i biznesit | 1.1.1. Rritja e mobilizimit të të ardhurave të brendshme dhe e sistemit tatimor, veçanërisht nëpërmjet miratimit dhe zbatimit të Strategjisë Afatmesme të të Ardhurave (SAA). | SAA e përditësuar dhe miratuar **(Dhjetor 2024)**, duke përfshirë (ndër të tjera) një masë për një vlerësim të të gjitha përjashtimeve tatimore me synimin për të vendosur nëse ndonjë masë mund të hiqet gradualisht, dhe me synimin për të marrë vendim nëse mundësohet përdorimi i grupeve të të dhënave nga palët e treta për hetimin e pasurive të pajustifikuara (**Qershor 2025**).  Përfshirja në SAA dhe zbatimi i masave në lidhje me përmirësimin e administrimit tatimor, si përdorimi i të dhënave nga palët e treta (energjia elektrike, uji, regjistrimi i automjeteve), për të mundësuar programin e administratës tatimore mbi hetime të pasurive të pajustifikuara të aseteve të tatimpaguesve **(Dhjetor 2026);** plotësimi i regjistrit të pasurive të tatimpaguesve për 10% të tyre (**Dhjetor 2026)**; rritja e plotësimit paraprak të deklaratave të TVSH-së dhe deklaratave të tatimit mbi të ardhurat personale (duke përdorur informacionin nga fiskalizimi) (**Dhjetor 2026**); forcimi i performancës së hetimeve kundër mashtrimit tatimor (**Qershor 2027).** |
| 1.1.2. Sigurimi i transparencës dhe efikasitetit të shërbimeve shtetërore të kadastrës, për investitorët dhe qytetarët dhe ofrimi i një politike të qartë për përdorimin e tokës. | Regjistrimi fillestar është kryer në 95% të të gjitha zonave kadastrale **(Qershor 2026).**  Digjiitalizimi i të gjitha kartelave të pasurive të paluajtshme (në letër) ka përfunduar dhe digjiitalizimi përparon, në përputhje me Udhërrëfyesin gjithëpërfshirës, për të arritur rezultate të prekshme me përfundimin e proceseve të digjiitalizimit, të miratuar deri në Qershor 2025 **(Qershor 2027)**  Miratimi i një udhërrëfyesi gjithëpërfshirës për të arritur rezultate të prekshme për përfundimin e proceseve të digjiitalizimit, me qëllim që titujt (në letër) e pronësisë për pasuritë e paluajtshme dhe hartat kadastrale në të gjitha zonat kadastrale të digjiitalizohen, duke i dhënë përparësi zonave me relevancë ekonomike dhe regjistrimi fillestar të përfundojë plotësisht. (**Qershor 2025)**  Miratimi i një politike të tokës dhe masat e nevojshme administrative, buxhetore dhe koordinuese, për fillimin e zbatimit të saj në vitin 2028. **(Qershor 2027**)    Miratimi i një plani integriteti **(Dhjetor 2025)**, duke përfshirë masa të efektshme antikorrupsion që reflektojnë mendimin e palëve të interesuara (përfaqësues të shoqërisë civile, shoqatës së avokatëve, dhomës së noterëve, bankave dhe shoqatave të biznesit, etj.), me synimin për të përmirësuar transparencën dhe përgjegjshmërinë në ofrimin e shërbimeve dhe treguar rezultate në përmirësim të ndjeshëm të cilësisë, transparencës, efikasitetit dhe llogaridhënies në ofrimin e shërbimeve, për shërbimet si regjistrimi i titujve të pronësisë, regjistrimi i të drejtave reale mbi pronën apo regjistrimi i detyrimeve, lëshimi i vërtetimeve të ndryshme, të ofruara nga Agjensia Shtetërore e Kadastrës **(Dhjetor 2027).** |
| 1.1.3. Rritja e tërheqjes dhe transparencës së investimeve, në përputhje me praktikat e BE-së, përmirësimi i qeverisjes së shoqërive në pronësi shtetërore dhe Ndihmës Shtetërore | Miratimi i ligjit mbi PPP[[1]](#footnote-2)/koncesionet në përputhje me Acquis dhe praktikat më të mira të BE-së **(Qershor 2025)** dhe PPP/koncesionet fillojnë të integrohen plotësisht në Listën Unike Kombëtare të Projekteve (**Dhjetor 2025**).  Miratimi i bazës ligjore për të siguruar një Autoritet me pavarësi operacionale të Ndihmës Shtetërore dhe i masave operacionale (buxheti) **(Dhjetor 2025).**  Të gjithë anëtarët e rinj të bordeve të ShPSh[[2]](#footnote-3)-ve të emërohen përmes procedurave transparente dhe të bazuara në merita **(Dhjetor 2024)** dhe amendimi i rregulloreve përkatëse për të përfshirë rregulla për emërimin e anëtarëve të bordeve të ShPSh-ve, përmes proceseve të hapura dhe të bazuara në merita të rekrutimit (**Qershor 2025**).  Zgjerimi i kritevere për anëtarë të pavarur të bordeve të SHPSH-ve, përmes procedurave të hapura dhe të bazuara në merita, do të aplikohet “kudo që është e mundur” (d.m.th., për të gjitha ato ShPSh të cilat nuk klasifikohen si “performues të këqinj”, etj., pas një analize fizibiliteti) **(Dhjetor 2026).** |
| 1.1.4. Përmirësimi i kornizës së tërheqjes së investimeve dhe në veçanti i kuadrit të IHD-ve dhe i mjedisit të biznesit nëpërmjet derregullimit dhe modernizimit të shërbimeve të biznesit. | Miratimi i ligjit (eve) të unifikuar të investimeve dhe akteve kryesore nënligjore për zbatimin e ligjit , në përputhje me praktikat më të mira të BE-së (**Dhjetor 2026).**  Miratimi i ndryshimeve ligjore për të lehtësuar procedurat administrative për bizneset **(Dhjetor 2024).**  Miratimi i ndryshimeve ligjore për të përmirësuar dhe lehtësuar praktikën e inspektimit për bizneset **(Dhjetor 2024).**  Përgatitja e Udhërrëfyesit për të përmirësuar dhe lehtësuar praktikën e raportimit të biznesit në qeveri **(Dhjetor 2025).**  Miratimi i një plani veprimi për përmirësimin e renditjes së Shqipërisë në Indeksin e OECD-së për Politikat e SME-ve. (**Dhjetor 2025**) |
| 1.1.5. Vendosja e Sistemeve Inteligjente të Transportit (SIT) dhe e-transporti | Miratimi i legjislacionit përkatës për tu harmonizuar me Rregulloren e BE-së 2020/1056 mbi Informacionin Elektronik të Transportit të mallrave (eFTI[[3]](#footnote-4)). **(Qershor 2025)**  Ratifikimi i Protokollit të shtuar në Konventën e Kombeve të Bashkuara për transportin e mallrave, mbi "dëftesë-dorëzimin elektronik" (eCMR[[4]](#footnote-5)) për Transportin Ndërkombëtar të Mallrave Rrugore të nevojshme për të vendosur eFTI. **(Dhjetor 2025)**  Miratimi i legjislacionit përkatës për kornizat dhe standardet e SITpër transportin rrugor, në përputhje me Acquis të BE-së (**Dhjetor 2026)** dhezbatimit i fazës së parë të sistemeve të mbledhjes së të dhënave të trafikut dhe sistemeve të informacionit të përdoruesve të transportit rrugor. **(Qershor 2027)**  Miratimi i legjislacionit përkatës për kornizat dhe standardet e SIT[[5]](#footnote-6) për transportin hekurudhor, në përputhje me Acquis të BE-së. (**Qershor 2027)** |
| * + 1. Promovimi i eksportit dhe ndërkombëtarizimi i ndërmarrjeve, duke përfshirë lehtësimin e eksporteve dhe tregtisë, dhe mbështetjen e zinxhirit të vlerës për industri të përzgjedhura me potencial rritjeje. | Miratimi i Programit për Nxitjen dhe Lehtësimin e Eksporteve. (**Dhjetor 2025)**  Ligjet për Kontrollet Zyrtare **(Qershor 2026),** për Shëndetin e Kafshëve dhe për Shëndetin e Bimëve janë miratuar dhe janë në përputhje të plotë me Acquis të BE-së (**Qershor 2025)** dhe janë përgatitur aktet nënligjore. **(Dhjetor 2026)**  Progres i arritur në iniciativat rregullatore dhe/ose masat mbështetëse në lidhje me partneritetet e zinxhirit të vlerës industriale me Bashkimin Evropian. **(Dhjetor 2027)**  Progres i vazhdueshëm në zbatimin e iniciativave të Linjave të Gjelbra (Green Lines) për lehtësimin e tregtisë duke miratuar një program për lehtësimin e tregtisë dhe transportit. **(Dhjetor 2025)**[[6]](#footnote-7)    Rritja e peshës së eksporteve (shërbime dhe mallra) ndaj Prodhimit të Brendshëm Bruto (PBB)BB, ku pesha e eksporteve ndaj PBB-së në vlerë neto është 40%. **(Qershor 2027)** |
| 2. Kapitali Njerëzor | * 1. Arsimi | * + 1. Rishikim i sistemit të AFP-së për të përshtatur më mirë kërkesën për aftësi të tregut të punës | Dy Komitete shtesë të Aftësive Sektoriale (Bujqësia; (Energjia) Aftësitë e Gjelbërta) janë krijuar dhe funksionojnë, duke kontribuar në përshtatjen e përmbajtjes së AFP-së dhe programeve të trajnimit, duke përfshirë zhvillimin e kurrikulave të AFP-së. **(Qershor 2026)**  5 Kurrikula të Arsimit dhe Formimit Profesional[[7]](#footnote-8) (përfshirë standardet e profesioneve përkatëse), në fushat e përcaktuara në Strategjinë e Specializimit Inteligjent[[8]](#footnote-9), të rishikuara nga Agjencia Kombëtare e AFP-së dhe Kualifikimeve dhe të miratuara nga ministria përgjegjëse për AFP-në. (**Qershor 2026)**  85% e mësuesve përkatës të AFP-së janë trajnuar për kurrikulat e rishikuara të AFP-së. (**Dhjetor 2026)**  50% e të diplomuarve nga shkollat e AFP-së janë punësuar në sektorin përkatës të studimeve të tyre (3 muaj/6 muaj) pas diplomimit (të ndarë sipas gjinisë dhe llojit (të punësuar/të vetëpunësuar/vazhdojnë studimet e larta dhe punojnë në të njëjtën kohë); gjurmuar çdo vit **(Qershor 2027).** |
| * + 1. Përditësimi i kurrikulave në arsimin fillor dhe të mesëm | Miratimi dhe zbatimi i një sistemi të ri të vlerësimit të performancës (një metodologji dhe instrumente për vlerësimin e nivelit të kompetencave digjitale) për mësuesit në nivelet fillore dhe të mesme, veçanërisht për kompetencat TIK. (**Qershor 2027)**  Përditësimi i kurrikulës bazë në arsimin bazë parauniversitar që lidh arsimin me nevojat e tregut të punës, përkatësisht lëndët “Shkencat e natyrës, Artet, Teknologjia dhe TIK, dhe Gjuhët dhe Komunikimi”). (**Dhjetor 2026** ).  95% e mësuesve janë trajnuar për kurrikulat e reja. (**Qershor 2027**)  Fillimi i zbatimit të kurrikulës së re**. (Qershor 2027)**  Zgjerimi i programit “Art dhe Zeje” në 65% të shkollave të arsimit bazë dhe të mesëm. **(Qershor 2027)** |
| * + 1. Përditësimi i Kornizës Kombëtare të Kualifikimeve, duke vendosur një marrëdhënie të qartë dhe transparente ndërmjet niveleve kombëtare të kualifikimeve dhe niveleve përkatëse të Kornizës Evropiane të Kualifikimeve. | Rregullimi dhe miratimi i kuadrit për njohjen/vlefshmërinë e përvojës së mëparshme të të mësuarit joformal dhe informal dhe përfshirja e kualifikimeve përgjatë gjithë jetës, përfshirë mikrokredencialet, në Kornizën Shqiptare të Kualifikimeve. (**Qershor 2026**)  90% e ofruesve publikë dhe privatë të AFP-së kalojnë në procesin e akreditimit. (**Qershor 2027**)  Zbatimi i pjesshëm i ESG[[9]](#footnote-10)-ve (përkatësisht ESG 3.3 dhe ESG 2.7) dhe futja e referencave të qarta në aktet nënligjore dhe rregulloret përkatëse të Kornizës Shqipare, si kritere për akreditim. **(Dhjetor 2025)** |
|  | * + 1. Përparimi në aftësitë dhe arsimin digjital për të rinjtë dhe sigurimi i pajisjeve të mjaftueshme TIK për shkollat dhe universitetet publike. | Lidhja e 95% të shkollave publike me lidhje broadband me shpejtësi të lartë (të paktën 30 Mbit) (**Dhjetor 2025).**  Krijimi i Smart Labs[[10]](#footnote-11), shoqëruar secili me infrastrukturën respektive digjitale, në 75% të shkollave publike. **(Qershor 2027)[[11]](#footnote-12)**  Futja e lëndës TIK në të gjitha klasat e arsimit bazë dhe trajnimi i 500 mësuesve të arsimit parauniversitar për të dhënë mësim këtë lëndë. (**Dhjetor 2026)**  Përmirësimi i kapaciteteve TIK në IAL[[12]](#footnote-13), duke zhvilluar dhe forcuar një platformë të menaxhimit të informacionit për arsimin e lartë. (**Dhjetor 2026)**  Çertifikim sistematik për programet e aftësive dixhitale, që do të arrijë çertifikimin e 6000 individëve. (**Dhjetor 2026**) |
| * 1. Tregu i Punës | * + 1. Forcimi i efikasitetit të Skemës së Politikës së Papunësisë | Ofrim i PATPve të reja dhe të diversifikuara, që synojnë punëkërkues që përfitojnë ndihmë ekonomike, punëkërkuesit e papunë afatgjatë dhe punëkërkuesit e papunë afatgjatë me arsim bazë/pa arsim paraprak. (**Qershor 2025**)  Rritja e numrit të punëkërkuesve të papunë të regjistruar në Programet Aktive të Tregut të Punës (PATP) në 8%. (**Qershor 2026**)  Rritja e numrit të regjistrimit të punëkërkuesve në zyrat e punësimit në 60% të totalit të të papunëve. (**Qershor 2026**)  Rritja e numrit total të punëkërkuesve të papunë në Formimin Profesional në 20% të totalit të punëkërkuesve të papunë. (**Dhjetor 2026**)  Rritja e numrit të punëkërkuesve të papunë që punësohen përmes Programeve të Promovimit të Punësimit të SHKP-së[[13]](#footnote-14) në 5000 (të dhëna të ndara sipas gjinisë dhe grupeve vulnerabël). (**Dhjetor 2027**) |
| * 1. Kërkim & Zhvillim | * + 1. Forcimi i mjedisit kombëtar të Kërkimit dhe Inovacionit, duke miratuar kornizën strategjike aftësuese. | Miratimi i Strategjisë së Specializimit Inteligjent. (**Dhjetor 2024**)  Miratimi i ligjit dhe zbatimi i legjislacionit për shkencën dhe kërkimin në përputhje me politikën e Zonës Evropiane të Kërkimit. (**Dhjetor 2025)**  Krijimi nga AKKSH[[14]](#footnote-15) i një platforme për promovimin e Shkencës së Hapur, duke u dhënë studiuesve shqiptarë akses të lirë në botimet kërkimore të garantuara nga institucionet e tyre. (**Qershor 2027**)  Miratimi i një plani veprimi me masa për të siguruar progres, që Shqipëria të klasifikohet si një inovator mesatar në Tabelën Evropiane të Inovacionit (TEI), duke rezultuar në përmirësimin e raportimit të Shqipërisë për treguesit TEI. (**Dhjetor 2025**) |
| 1. Dixhitale | * 1. Dixhitale | * + 1. Përputhshmëria me rregulloren e Identitetit Digjital dhe zbatimi i e-Portofolit Digjital për shërbimet publike | Miratimi i legjislacionit përkatës për tu harmonizuar me rregulloren e re të BE-së për Identitetin Dixhital (eIDAS 2) (Regulation (EU) 2024/1183). **(Qershor 2026**)  Përfshirja në listën e besuar të Vendeve të Treta të BE-së për vërtetimin e nënshkrimeve elektronike, si nënshkrim elektronik i avancuar, për të arritur efekt ligjor të nënshkrimit të shkruar me dorë në BE, si hap i parë drejt njohjes reciproke të shërbimeve të kualifikuara të besimit. **(Dhjetor 2025)**    Futja e plotë e ID-ve elektronike që lejojnë lidhjen me shërbimet digjitale të administratës publike (duke përfshirë të paktën 22 shërbime elektronike aktuale në e-Albania në fushën e taksave, shërbimeve sociale dhe arsimore) **(Dhjetor 2026)** dhe pjesëmarrje të plotë në Portofolin e ID-së së BE-së. **(Dhjetor 2027)**  Implementimi i një Portofoli Digjital për shërbimet elektronike publike, në përputhje me standardet e BE-së, duke pilotuar si pjesë e Portofolit të Identitetit Dixhital të e-shërbimeve publike, për të paktën 10 e-shërbime publike. **(Dhjetor 2026)**  Kërkesat e marrëveshjeve të njohjes reciproke janë të vendosura dhe të gatshme për nënshkrim me partnerët e tjerë të Ballkanit Perëndimor. (**Qershor 2027)** |
|  | * + 1. Përditësimi i kuadrit për përshtatshmërinë kibernetike, duke futur kërkesat e Direktivës NIS2 dhe duke forcuar institucionet përkatëse | Përditësimi i listës së infrastrukturës kritike në fushëveprimin e ligjit kombëtar në përputhje me Direktivën NIS2[[15]](#footnote-16). **(Qershor 2025)**  CERT[[16]](#footnote-17)-et kombëtare dhe qeveritare janë plotësisht funksionale në përputhje me kërkesat e NIS2 dhe arrijnë të paktën statusin e 'të akredituarit' në TF CSIRT Trusted Introducer. **(Dhjetor 2026)**  Kornizat e prezantuara nga përafrimi i NIS2 (korniza CVD, kuadri i menaxhimit të krizave), janë të vendosura dhe plotësisht funksionale. (**Dhjetor 2025)**  Agjencia Dixhitale (AKSK[[17]](#footnote-18)) (duke vepruar si autoritet kompetent siç përcaktohet në Direktivën NIS2) funksionale: me staf të mjaftueshëm, të pajisur me kompetenca mbikqyrëse, që kryen kontrolle mbikqyrëse. (**Dhjetor 2026)** |
|  | * + 1. Përditësimi i kornizës për një infrastrukturë digjitale të sigurt dhe të qëndrueshme | Miratimi i legjislacionit përkatës për Broadband për ta përafruar me Acquis të BE-së dhe Aktin e Infrastrukturës Gigabit, me hyrjen në fuqi në BE. **(Qershor 2026)**  Zbatimi i masave rregullatore dhe të kapaciteteve institucionale për të siguruar futjen e infrastrukturave 5G, në përputhje me instrumentet 5G të sigurisë kibernetike të BE-së. (**Qershor 2025**) |
| * 1. Përvetësimi nga biznesi i potencialit të agjendës së gjelbër dhe dixhitale | * + 1. Përmirësimi i mjedisit mundësues për bizneset inovative dhe shfrytëzimi nga ana e tyre i potencialit të agjendës së gjelbër dhe digjitale, përfshirë mundësitë e rëndesishme të mbështetjes financiare. | Miratimi i Strategjisë Inovative të Sipërmarrjes. (**Dhjetor 2024**)  Miratimi i akteve ligjore mbi instrumentet e mbështetjes së inovacionit duke përmirësuar praktikën aktuale, në përputhje me praktikat e BE-së. (**Dhjetor 2025**)  Përgatitja dhe ekzekutimi i një skeme grantesh me fokus në inkubatorët/përshpejtuesit, duke synuar zgjidhjet e gjelbra dhe/ose dixhitale. **(Dhjetor 2026)**  Përgatitja dhe ekzekutimi i një skeme grantesh me fokus tek SME-të dhe/ose startup-et, ku 30% e totalit të SME-ve dhe/ose fondeve të startup-eve synojnë zgjidhje të gjelbra dhe/ose dixhitale. **(Dhjetor 2025)** |
| 1. Energjia / Tranzicioni i Gjelbër | * 1. Reformat e tregut | * + 1. Përafrimi me paketën e integrimit të energjisë elektrike për të mundësuar bashkimin e tregut të energjisë elektrike të BE-së dhe Shqipërisë, krijimin e tregut të energjisë elektrike brenda ditës, operacionalizimin e paketës në përputhje me planin e integrimit të operatorëve të coupling të tregut deri në vitin 2025. | Miratimi i ndryshimeve ligjore për tu përafruar me paketën e integrimit të energjisë elektrike[[18]](#footnote-19), në përputhje me kërkesat e Komunitetit të Energjisë dhe fillimi i zbatimit. (**Qershor 2025)**  Vazhdimi i zbatimit të paketës së integrimit të energjisë elektrike duke vënë në funksion tregun e energjisë elektrike brenda ditës, në përputhje me kërkesat e Komunitetit të Energjisë. **(Dhjetor 2024)**  Vazhdimi i zbatimit të paketës së integrimit të energjisë elektrike nga Operatori i Sistemit të Transmetimit (OST[[19]](#footnote-20)) dhe Operatori i emëruar i Tregut të Energjisë Elektrike (*NEMO-Nominated Electricity Market Operator*) duke ndërmarrë veprimet e nevojshme kombëtare për t'iu bashkuar tregut të përbashkët (market coupling) të BE-së në përputhje me kërkesat e Komunitetit të Energjisë. (**Dhjetor 2025**) |
| * + 1. Rregullimet graduale të tarifave ndaj çmimeve të tregut, të shoqëruara me masa për adresimin e varfërisë energjetike. | Tërheqja graduale nga ndërhyrja publike në përcaktimin e çmimeve për furnizimin me energji elektrike, nëpërmjet derregullimit të tensionit të mesëm dhe të lartë, në përputhje me ligjin për Sektorin e Energjisë. (**Dhjetor 2025**)  Zhvillimi i metodologjisë për të përcaktuar grupet e varfëra energjetike dhe mjetet e monitorimit, si dhe masat e efiçiencës së energjisë që synojnë familjet e ndjeshme ndaj energjisë, duke miratuar planin e veprimit për adresimin e varfërisë energjetike. **(Qershor 2026)** |
| * 1. Burimet e rinovueshme | * + 1. Zhvillimi i një plani ankandi transparent dhe konkurrues të bazuar në sasi për energjinë e rinovueshme: Planifikimi për 3 vjet në fuqi. | Miratimi i një plani ankandi të bazuar në sasi për të paktën 600 MË instalime të kapaciteteve të reja të energjisë së rinovueshme për tre vitet e ardhshme (në vazhdim për 300 MË do të konsiderohen si pjesë e planit trevjeçar të ankandit). (**Dhjetor 2024**) |
| * + 1. Zbatimi i Direktivës së Energjisë së Rinovueshme: miratimi i legjislacionit RES[[20]](#footnote-21), riorganizimi i lejeve, krijimi i komuniteteve të energjisë së rinovueshme, funksionalizimi i garancive të origjinës. | Miratimi i ligjit për tu harmonizuar me Direktivën e Energjisë së Rinovueshme të vitit 2018 për biomasën/biokarburantet, përfshirë qëndrueshmërinë dhe kriteret e kursimit të emetimeve të gazeve serrë për biokarburantet. (**Qershor 2025**)  Sistem funksional për lëshimin e garancive të shërbimit të origjinës për energjinë e rinovueshme. (**Dhjetor 2024**)  Miratimi i ndryshimeve në rregulloret në fuqi për dhënien e lejeve për të thjeshtuar procedurat e lëshimit të lejeve për burimet e rinovueshme (njësi banimi dhe instalime të mëdha). (**Qershor 2025**)  Miratimi i kornizës ligjore për krijimin e komuniteteve të energjisë. (**Qershor 2026**)  Të paktën 600 MË kapacitete të reja të energjisë së rinovueshme të instaluara. (**Qershor 2027**)  Pjesa e Burimeve të Energjive të Rinovueshme (RES-Renoëable Energy Sources) në përzierjen bruto të energjisë, sipas NECP (National Environment Climate Plan) në fuqi. (**Qershor 2027**) |
| * 1. Miratimi i ETS | * + 1. Puna për çmimin e karbonit me synimin për të pasur një ETS[[21]](#footnote-22) në fuqi deri në vitin 2030: fokusimi në paketën MRVA | Zbatimi i MRVA-së (Monitoring, Reporting, Validating and Accreditating) duke miratuar ndryshime ligjore dhe akte nënligjore për tu përafruar plotësisht me Acquis të BE-së MRVA [[22]](#footnote-23)dhe duke ndërtuar gatishmërinë institucionale dhe të tregut për të zbatuar Monitorimin, Raportimin, Verifikimin dhe Akreditimin (MRVA). (**Dhjetor 2025**) |
| * 1. Efikasiteti i Energjisë dhe ndotja e ajrit | * + 1. Miratimi dhe zbatimi i strategjisë afatgjatë të rinovimit të ndërtesave, dhe skemës së efiçiencës së energjisë | Strategjia afatgjatë e rinovimit të ndërtesave e miratuar, me financim të përcaktuar të nevojshëm për 2025 dhe 2026 për të përmbushur objektivin vjetor të rinovimit prej 3% për ndërtesat publike qeveritare ekzistuese. (**Dhjetor 2024**)  Miratimi i legjislacionit kombëtar për t'u përafruar me rregulloret e etiketimit **(Dhjetor 2024)** dhe rregulloret e eko-dizajnit për ngrohësit lokalë të hapësirës me lëndë djegëse të ngurta dhe ngritja respektivisht e infrastrukturës dhe kapaciteteve efektive për mbikëqyrjen e tregut. (**Dhjetor 2025)**  Skema e detyrimit të efiçiencës së energjisë të miratohet në Ligjin për efiçiencën e energjisë ose në alternativë miratimi i masave alternative në përputhje me Direktivën e Efiçiencës së Energjisë (EED), dhe vendosja e sistemeve të matjes, kontrollit dhe verifikimit në përputhje me kërkesat e EED. (**Qershor 2027)**  Zbatimi i shkallës vjetore të rinovimit të ndërtesave në përputhje me synimet indikative (numri i ndërtesave publike të rinovuara), të përfshira në strategjinë afatgjatë të rinovimit të ndërtesave. (**Qershor 2027**) |

|  |  |  |  |
| --- | --- | --- | --- |
| 5. Sundimi i ligjit / Themeloret   1. Bazat /Sundimi i ligjit | * 1. Lufta kundër korrupsionit dhe krimit të organizuar | * + 1. Krijimi i një Zyre për Rikuperimin e Pasurive, si Njësi Kombëtare Koordinuese dhe pikë kontakti rajonale/ndërkombëtare, duke kontribuar në përmirësimin e konfiskimeve | Zyra e Rikuperimit të Pasurive e krijuar dhe funksionale. (**Qershor 2025**)  Paraqitja e një aplikim për t'u bërë pjesëtar në Rrjetin Evropian të Zyrave të Rikuperimit të Pasurive ose në platformat rajonale/ndërkombëtare të rikuperimit. **(Dhjetor 2025)**  50% e numrit dhe vlerës së pasurive të konfiskuara ripërdoren (përfshi ripërdorimin social) brenda 6 muajve nga konfiskimi. **(Dhjetor 2026**) |
| * + 1. Forcimi i shtypjes së korrupsionit dhe krimit të organizuar, duke përfshirë edhe rastet e nivelit të lartë | Platforma për mbledhjen e të dhënave lidhur me krimet e organizuara dhe krimet e rënda e përditësuar rregullisht. **(Qershor 2025)**  Përgatitja e vlerësimit të rreziqeve nga krimi i organizuar dhe krimet e rënda dhe rishikimi respektivisht i Strategjisë Kombëtare dhe Planit të Veprimit, për Krimin e Organizuar dhe Krimet e Rënda. **(Qershor 2026)**  Zgjerimi i aksesit dhe ndërveprimit të bazave të të dhënave dhe përdorimi i mjeteve të IT-së/metodave hetimore në luftën kundër krimit të organizuar. (**Dhjetor** **2026**)  Progres i vazhdueshëm në cilësinë e procedimeve për hetimet, dënimeve, sekuestrimeve, ngrirjes dhe konfiskimin e pasurive për veprat penale lidhur me korrupsionin, në përputhje të plotë me të drejtat e procesit të rregullt ligjor. **(Qershor 2027)**  Progres i vazhdueshëm me rezultatet në fushën e hetimeve, ndjekjeve penale, dënimeve, sekuestrimeve dhe konfiskimeve të pasurive në rastet e lidhura me krimin e organizuar. **(Qershor 2027)** |
| * 1. Bashkëpunimi në fushën e drogës | * + 1. Forcimi i kapaciteteve institucionale dhe kuadrit strategjik me synimin për reduktimin e ofertës dhe kërkesës për droga të paligjshme | Vlerësimi i zbatimit të Planit të rishikuar të Veprimit për parandalimin, trajtimin dhe reduktimin e dëmtimeve të lidhura me drogën 2023-2026. (**Qershor 2027**)  Sistemi Kombëtar i Paralajmërimit të Hershëm funksional. (**Dhjetor 2025**)  Observatori Kombëtar i Drogës funksional. (**Dhjetor 2026)** |
| * 1. Pastrimi parave | * + 1. Sigurimi i një kornize të besueshme dhe të qëndrueshme për të parandaluar dhe luftuar pastrimin e parave | Zbatimi efektiv dhe në kohë i Planit të Veprimit të Vlerësimit Kombëtar të Riskut (NRA) Kundër Pastrimit të Parave 2024-2027. **(Qershor 2027)**  Miratimi i një Strategjie të re Kombëtare për Parandalimin e Pastrimit të Parave dhe Kundër Financimit të Terrorizmit dhe Planit të saj të Veprimit 2024-2030. **(Dhjetor 2024)** |
| * 1. Gjyqësori | * + 1. Konsolidimi i pavarësisë dhe llogaridhënies së gjyqësorit nëpërmjet transparencës | Rastet e vettingut të dyshuar për elementë kriminalë të përfunduar në shkallë të parë (KPK) [me vendim pushimi] referuar prokurorisë (**Dhjetor 2024)** dhe ndjekja efektive gjyqësore për rastet e vetingut që rezultojnë me dyshime për elementë kriminalë vazhdojnë të referohen në prokurori. **(Qershor 2025)**  Kuvendi siguron standarde të larta integriteti në emërimin e anëtarëve jo-magjistratë të Këshillit të Lartë Gjyqësor dhe të Prokurorisë, sipas kuadrit ligjor në fuqi dhe duke siguruar në mënyrë specifike që të gjithë kandidatët të cilët janë skualifikuar nga lista dhe ndryshimet në renditje, nga ajo e paraqitur nga Komisioni Ad Hoc, arsyetohen dhe komunikohen në mënyrë transparente. (**Dhjetor 2024**)  Këshillat e Lartë Gjyqësor dhe të Prokurorisë sigurojnë transparencë të lartë, ndajnë publikisht të gjithë informacionin në lidhje me emërimet [vlerësimet periodike të karrierës], gradimet dhe transferimet, si dhe nivelin e zbatimit të rekomandimeve të inspektimeve tematike nga ILD. (**Qershor 2025)** |
| * + 1. Rritja e efikasitetit të gjyqësorit në të gjitha nivelet | KLGJ miraton dhe zbaton në mënyrë efektive një udhërrëfyes gjithëpërfshirës për të rritur efikasitetin dhe për të reduktuar sasinë e rasteve të pashqyrtuara bazuar në metodologjinë më të fundit sic miratuar nga instrumenti i CEPEJ[[23]](#footnote-24) për reduktimin e rasteve të pashqyrtuara, me synime të matshëm, statistika dhe një strukturë të fuqishme monitorimi. (**Qershor 2025**)  Reduktimi i përgjithshëm i cështjeve të pashqyrtuara dhe kohës së disponimit me të paktën 30% në çështjet civile dhe tregtare nga Gjykata e Shkallës së Parë të Juridiksionit të Përgjithshëm Tiranë, me të paktën 25% nga Gjykata e Apelit dhe me të paktën 35% nga Gjykata Administrative e Apelit. (**Dhjetor 2026**)  Sigurimi i një zgjidhje për ambientet e Gjykatës së Apelit sipas hartës gjyqësore 2022. (**Dhjetor 2025**).  Përmirësimi i statistikave kombëtare të gjyqësorit duke miratuar dhe zbatuar një udhëzim të ri të Ministrit të Drejtësisë për statistikat kombëtare të drejtësisë, bazuar në metodologjinë e CEPEJ dhe në konsultim me institucionet vetëqeverisëse të drejtësisë. **(Qershor 2025)**  Sistemi i Manaxhimit të Integruar të Çështjeve (ICMS)[[24]](#footnote-25), i cili siguron ndërveprim ndërmjet gjykatave dhe prokurorive dhe Portalit të Qeverisë (Government Gateëay) - në respekt të plotë të garancive ligjore në lidhje me bazat e të dhënave shtetërore, në lidhje me pavarësinë e gjyqësorit dhe autonominë e prokurorisë, si dhe gjenerimin automatik të statistikave bazuar në metodologjinë e CEPEJ dhe rregulloret kombëtare, është gati për t'u përdorur **(Dhjetor 2027).**  At least 70% of vacancies for magistrates in first instance courts of general jurisdiction, and at least 80% at appeal court of general jurisdiction and administrative appeal court and 90% of non-magistrate staff at all court levels are filled (**December 2027**).  Të paktën 70% e vendeve vakante për magjistratë në gjykatat e shkallës së parë të juridiksionit të përgjithshëm dhe të paktën 80% për gjykatën e apelit të juridiksionit të përgjithshëm dhe gjykatën e apelit administrativ dhe 90% e personelit jomagjistrat në të gjitha nivelet e gjykatave, janë plotësuar. (**Dhjetor 2027**)  Rritja e kapaciteteve të Inspektoratit të Lartë të Drejtësisë (ILD) duke siguruar që gradat e inspektorëve pranë ILD-së të plotësohen gradualisht, me masa të synuara, për të siguruar atraktivitetin e pozicionit. ILD miraton dhe kryen planin vjetor të inspektimeve tematike për çështjet më shqetësuese në ndjekje të konsultimeve me Këshillat dhe Shkollën e Magjistraturës. ( **Dhjetor 2026** ) |
| * 1. Lufta kundër korrupsionit | * + 1. Parandalimi efektiv i korrupsionit, zvogëlimi i incidencës së korrupsionit | Rritja e transparencës, duke ngritur një platformë të hapur të të dhënave për buxhetin kombëtar dhe vendor dhe shpenzimet publike në partneritet me shoqërinë civile dhe publikimin e të gjitha deklaratave të pasurisë në faqen e internetit të Inspektoratit të Lartë të Deklarimit dhe Kontrollit të Pasurive dhe Konfliktit të Interesit (ILDKPKI), në përputhje me ligjin për të drejtën e informimit dhe mbrojtjen e të dhënave personale. (**Dhjetor 2024**)  Miratimi i ndryshimeve në kuadrin ligjor për Kontrollin e Lartë të Shtetit (KLSH) për rritjen e efikasitetit dhe parandalimin e incidencës së korrupsionit. **(Dhjetor 2026)**  Kuadri ligjor për donacionet dhe sponsorizimet, si dhe për konfliktin e interesit dhe financimin e partive politike, është ndryshuar në përputhje me standardet evropiane dhe Komisioni Venecias (KV[[25]](#footnote-26))/GRECO dhe OSBE/ODHIR. (**Qershor 2027)** |
| * 1. Demokracia, të Drejtat Themelore dhe Shoqëria Civile | * + 1. Rritja e lirisë së shprehjes, në përputhje me standardet evropiane | Rritja e kapaciteteve të organeve të ligjzbatuese për të trajtuar rastet e dhunës, duke përfshirë kufizimin e protestave, dhe çështje të tjera penale që përfshijnë gazetarë, veçanërisht duke siguruar respektim të lartë të të drejtave të njeriut në trajtimin e incidenteve që përfshijnë gazetarë, përmes udhëzimeve detyruese, mbledhjes së të dhënave dhe masave për ngritjen e kapaciteteve. (**Qershor 2025**)  Aspektet penale dhe civile të shpifjes janë në përputhje me standardet evropiane **(Dhjetor 2026)**  Kryerja e një vlerësimi të ndikimit të politikave dhe e një analize të hendekut ligjor mbi Rregulloren e Aktit të Shërbimit Digjital me synimin për ta përafruar me legjislacionin kombëtar, për të rritur mbrojtjen e të drejtave të përdoruesve dhe përmbajtjen e sigurt **(Qershor 2025)** dhe miratimin e ndryshimeve ligjore për të përafruar gjerësisht Rregulloren e Aktit Digjital të Shërbimit. **(Qershor 2026)**  Miratimi i ndryshimeve të kuadrit ligjor për transparencën e pronësisë së medias **(Dhjetor 2024),** shtrirjen e audiencës, forcimin e transparencës së financimit të medias, pluralitetin e medias dhe pavarësinë dhe autonominë editoriale të rregullatorit të medias dhe bazuar në një dialog të strukturuar dhe gjithëpërfshirës me aktorët e medias. **(Dhjetor 2026)**  Miratimi i ndryshimeve të kuadrit ligjor për anti-SLAPP, në përputhje me standardet e Këshillit të Europës/KVs dhe në përputhje me acquis të BE-së dhe bazuar në një dialog të strukturuar dhe gjithëpërfshirës me aktorët e medias. (**Qershor 2027**) |
|  |

1. Partnertiteti Publik Privat [↑](#footnote-ref-2)
2. SHPSH – Shoqëri në Pronësi Shtetërore [↑](#footnote-ref-3)
3. Electronic Freight Transport Information (e-FTI) [↑](#footnote-ref-4)
4. e-CRM (Electronic Consignment Note) [↑](#footnote-ref-5)
5. ITS - Intelligent Transport Systems / SIT - Sistemet Inteligjente të Transportit [↑](#footnote-ref-6)
6. *Ky hap i reformës është pa paragjykim ndaj rregullave për aktivitetet e pranueshme, ku mbështetja e marrë nga një program tjetër financimi nuk mund të mbulojë të njëjtën kosto..* [↑](#footnote-ref-7)
7. AFP- Arsimi dhe Formimi Profesional [↑](#footnote-ref-8)
8. S3 – Smart Specialisation Strategy - Strategjia e Specializimit Inteligjent (SSI) [↑](#footnote-ref-9)
9. ESG – European Standards and Guidelines [↑](#footnote-ref-10)
10. Program i Ministrisë së Arsimit dhe Sporteve [↑](#footnote-ref-11)
11. Ky hap i reformës është pa paragjykim ndaj rregullave për aktivitetet e pranueshme, ku mbështetja e marrë nga një program tjetër financimi nuk mund të mbulojë të njëjtën kosto. [↑](#footnote-ref-12)
12. IAL – Institucionet e Arsimit të Lartë [↑](#footnote-ref-13)
13. SHKP – Shërbimi Kombëtar i Punësimit [↑](#footnote-ref-14)
14. AKKSHI - Agjencia Kombëtare e Kërkimit Shkencor dhe Inovacionit [↑](#footnote-ref-15)
15. NIS - Netëork and Information Security (NIS) Directive of EU [↑](#footnote-ref-16)
16. CERT - Computer Emergency Response Team. [↑](#footnote-ref-17)
17. AKSK - Autoriteti Kombëtar për Sigurinë Kibernetike (AKSK) [↑](#footnote-ref-18)
18. Afatet janë pa paragjykim të afatit ligjor të përcaktuar në Paketën e Integrimit të Energjisë Elektrike [↑](#footnote-ref-19)
19. Operatori i Sistemit të Shperndarjes [↑](#footnote-ref-20)
20. RES – Reneëable Energy Sources [↑](#footnote-ref-21)
21. ETS – Emitting Trade System (ETS) – Sistemi i Tregtisë së Emetimeve (të karbonit) [↑](#footnote-ref-22)
22. Hapat e reformës nuk paragjykojnë afatet ligjërisht të detyrueshme të përcaktuara sipas Traktatit të Komunitetit të Energjisë dhe nuk ndikojnë në zbatueshmërinë dhe vënien në funksion të këtij të fundit dhe anasjelltas. [↑](#footnote-ref-23)
23. European Commission for the Efficiency of Justice (CEPEJ) [↑](#footnote-ref-24)
24. ICMS (Integrated Case Management System) [↑](#footnote-ref-25)
25. Komisioni i Venecias [↑](#footnote-ref-26)